**20/4/2020**

**Nastavna jedinica: A funny day**

Dragi moji učenici, nadam se da ste se svi odmorili i da ste spremni za nove zadatke. Danas krećemo s novom lekcijom koja se nalazi na stranici 72/73 vašeg udžbenika. Naslov lekcije je A funny day (Zabavni dan). Cilj je da naučimo nepoznate riječi iz lekcije te uočimo razliku između uobičajene sadašnjosti (PRESENT SIMPLE) i trenutne sadašnjosti (PRESENT CONTINUOUS).

U bilježnice prepišite uokvireni sadržaj i naučite napamet nove riječi.

**A FUNNY DAY**

**visit** (vizit) - posjetiti

**cave** (keiv) - špilja

**diver** (daɪvə(r)) - ronilac

**footprint** (fut print) – otisak stopala

**discover** (diˈskavə(r)) - otkriti

**rock** (rok) - stijena

**scream** (skriːm) – vrištati, vrisak

**Pročitajte lekciju i ukoliko ste u mogućnosti pogledajte istu na vašem CD/DVD-u.** Ovo je prijevod lekcije: *Prošle nedjelje je bio dadiljin rođendan. Ona je posjetila svoju sestru. Bio je lijep, sunčan dan. One su željele otići u šetnju plažom. Šetale su do velike špilje. Izgledala je vrlo strašno. Unutar špilje otkrile su veliki otisak stopala. Je li to otisak stopala od čudovišta? Ne znam. Iznenada, nešto je . iskočilo iza velike stijene. One su obje vrisnule. Tako mi je žao! On nije čudovište. On je ronilac!*

**Pogledajte plavi kvadrat na stranici 73 (GRAMMAR)**

USUALLY (uobičajeno, obično) – He **usually walks** to school. (On obično hoda do škole.)

TODAY (danas) – He **is riding** his bike **today**. (On vozi svoj bicikl danas.)

Radnja u prvoj rečenici je uobičajena i ona je izražena PRESENT SIMPLE-om; Radnja u drugoj rečenici nije uobičajena dakle ona se događa samo danas (sada) i ona je izražena PRESENT CONTINUOUSOM.

Podsjetimo se da glagol u izjavnom obliku u Present Simple-u u 3. licu/osobi (HE, SHE, IT) dobiva nastavak –s ili –es. Ostale osobe/lica (I, YOU, WE, THEY) nemaju nastavak.

Present Continuous se u izjavnom obliku tvori od prezenta glagola biti (to be) u odgovarajućem licu/osobi (am/is/are) i glavnog glagola (radnje) na koji dodajemo nastavak –ing.

**Uradite 3. i 4. zadatak na stranici 73 u vašem udžbeniku. Uradite stranice 60. i 61. U vašim radnim bilježnicama.**

*To bi bilo sve za danas. Budite marljivi i odgovorni i redovito izvršavajte svoje obveze. Šaljem vam puno toplih pozdrava. Nadam se da se uskoro vidimo u školskim klupama.*

*Your teacher Tanja*